CELEX: 32022D0460
Language: lv
Date: 2022-03-04 00:00:00
Title: Komisijas Īstenošanas lēmums (ES) 2022/460 (2022. gada 4. martam), ar kuru groza Īstenošanas lēmumu (ES) 2021/788, ar ko paredz noteikumus par uzraudzību un ziņošanu attiecībā uz konkrētu sugu dzīvnieku inficēšanos ar SARS-CoV-2 (izziņots ar dokumenta numuru C(2022) 1270) (Dokuments attiecas uz EEZ)

22.3.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 93/191
               
            
         KOMISIJAS ĪSTENOŠANAS LĒMUMS (ES) 2022/460
         (2022. gada 4. martam),
         ar kuru groza Īstenošanas lēmumu (ES) 2021/788, ar ko paredz noteikumus par uzraudzību un ziņošanu attiecībā uz konkrētu sugu dzīvnieku inficēšanos ar SARS-CoV-2
         
            
               (izziņots ar dokumenta numuru C(2022) 1270)
            
         
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Direktīvu 2003/99/EK (2003. gada 17. novembris) par zoonožu un zoonožu ierosinātāju uzraudzību, ar kuru groza Padomes Lēmumu 90/424/EEK un atceļ Padomes Direktīvu 92/117/EEK (1), un jo īpaši tās 4. panta 5. punktu, 9. panta 1. punktu un 11. panta trešo daļu,
         tā kā:
         
                     (1)
                  
                  
                     Kopš 2020. gada dažas dalībvalstis un trešās valstis ir ziņojušas par ūdeļu inficēšanos ar SARS-CoV-2 vīrusu, un ir konstatēts, ka infekcija var tikt pārnesta no cilvēka uz ūdelēm un no ūdelēm uz cilvēku. Tādējādi Komisijas Īstenošanas lēmums (ES) 2021/788 (2) paredz noteikumus par to, kā Savienībā saskaņoti jāuzrauga un jāziņo par konkrētu sugu dzīvnieku inficēšanos ar SARS-CoV-2.
                  
               
                     (2)
                  
                  
                     Laikposmā, kamēr tiek piemēroti Īstenošanas lēmumā (ES) 2021/788 paredzētie pasākumi, būtu jāņem vērā SARS-CoV-2 epidemioloģija konkrētu sugu dzīvnieku populācijā. Uzliesmojumi ūdeļu objektos dažādās dalībvalstīs 2021. un 2022. gadā norāda uz to, ka epidemioloģiskā situācija joprojām mainās un ka ir vajadzīga turpmāka risku novērtēšana.
                  
               
                     (3)
                  
                  
                     Tāpēc, ņemot vērā pašreizējo epidemioloģisko situāciju Savienībā un trešās valstīs un lai nodrošinātu, ka visa relevantā informācija joprojām tiek apkopota, izmantojot efektīvu un saskaņotu uzraudzības un ziņošanas sistēmu, Īstenošanas lēmuma (ES) 2021/788 piemērošanas laikposms būtu jāpagarina. Saskaņota uzraudzība un ziņošana būtu jāturpina tik ilgi, kamēr tiek veikta turpmāka risku un pieejamo kontroles pasākumu novērtēšana.
                  
               
                     (4)
                  
                  
                     Tāpēc Īstenošanas lēmums (ES) 2021/788 būtu attiecīgi jāgroza.
                  
               
                     (5)
                  
                  
                     Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO LĒMUMU.
         
            1. pants
            Īstenošanas lēmuma (ES) 2021/788 6. pantā datumu “2022. gada 31. martam” aizstāj ar “2023. gada 31. martam”.
         
         
            2. pants
            Šis lēmums ir adresēts dalībvalstīm.
         
         
            Briselē, 2022. gada 4. martam
            
               
                  Komisijas vārdā –
               
               
                  Komisijas locekle
               
               Stella KYRIAKIDES
            
         
         
            (1)  OV L 325, 12.12.2003., 31. lpp.
         
         
            (2)  Komisijas Īstenošanas lēmums (ES) 2021/788 (2021. gada 12. maijs), ar ko paredz noteikumus par uzraudzību un ziņošanu attiecībā uz konkrētu sugu dzīvnieku inficēšanos ar SARS-CoV-2 (OV L 173, 17.5.2021., 6. lpp.).